dene ana sajroning siti kang ingsun tambalake ana ing prahu. Sanalika Kanjeng Sunan Bonang mangerteni ana wewujudane jalma kang mirengake. Saka kasekteni Kanjeng Sunan Bonang cacing membawarna iku maujud dadi manungsa. Awit anggone membawarna nelik sandi dadi cacing ana siti kang kajupuk saka siti warna abang jalma iku diarani Siti Jenar. Siti Jenar katundung njur lumaku mangetan terus tumuju panjenengane Sunan Giri. Kanjeng Sunan Giri uga bakal mejang ilmu tasawuf. Siti Jenar njelma dadi kodok bedindang putih ndelik ana panggonane Kanjeng Sunan Giri. Panjenengane Sunan Giri mangerteni apa sing kedaden. Kodok bedindang putih kasebul maujud dadi Siti Jenar njur sumingkir. Siti Jenar golek akal supaya ora kadenangan anggone nelik sandi. Siti Jenar membawarna dadi godong. Makaping-kaping anggone Siti Jenar membawarna nanging tansah kadenangan. Kahanan kang kaya mangkono iku yen dikendelake bisa ndadekake perkara kang kurang becik. Sawise kanti dedelikan Kanjeng Sunan Giri tansah mangerteni, panjenengane rumangsa luput yen ana pawongan kang bakal ngecep ilmu ora diparengake. Kang mangka ilmu tasawuf iku ilmu suci, apa lupute yen diparingake marang umat kang mbutuhake. Wasana Siti Jenar sawuse nelik sandi makaping-kaping njur diparengake nampa wejangan ilmu tasawuf kanti ikhlasing penggalih Kanjeng Sunan Giri. Sawuse dadi Syeh Siti Jenar manguasani ilmu tasawuf, njur disalahgunakake kanti nerak angger-anggering para wali Allah. Syeh Siti Jenar nglakokake ajaran marang para kawula yaiku kang disebut Manunggaling Kawula – Gusti (